Tesztelés az érintkezés érdekében a személyes látogatások során

Örömmel értesítem arról, hogy a fizikai érintkezést engedélyezzük a látogatások során azon látogatók számára, akik negatív COVID teszteredménnyel rendelkeznek.

Kísérleteket végeztünk a tesztelésre néhány börtönben és nagyon pozitív visszajelzéseket is kaptunk. Tisztában vagyunk azzal, hogy a koronavírus egyik legnehezebb része az volt Önöknek, hogy nem tudtak a szeretteikkel személyesen kapcsolatba lépni, így örömünkre szolgál, hogy a látogatásokat jobbá tehetjük Önöknek a kísérletekből kapott eredmények alapján.

A gondozóotthonokra vonatkozó iránymutatásokat követjük, miszerint a fizikai érintkezés jelenleg egymás kezének megfogását jelenti. A walesi kormánnyal együttműködve mérjük fel azt, hogy mikor lehet biztonságos további fizikai érintkezés engedélyezése.

A tesztet elvégezheti az otthonában a látogatás napján és a negatív teszteredményről bizonyítékot kell hoznia magával.

Tudjuk, hogy nem mindenki érzi biztonságosnak a fizikai érintkezést a jelen helyzetben. Amíg nincsenek a COVID betegségre utaló tünetei, addig beléphet a börtönbe és meglátogathatja a személyt fizikai érintkezés nélkül. A fizikai érintkezés nélküli látogatáshoz nem kell teszteredményt felmutatnia, a tesztelés azonban megelőzheti a koronavírus elterjedését a börtönben. A tesztelés segít nekünk abban, hogy a börtönben tartózkodók biztonságát biztosítsuk és abban is, hogy bizonyos tevékenységek, mint a látogatások, továbbra is elérhetőek legyenek.

A 11 évesnél fiatalabb gyermekek teszt nélkül is érintkezhetnek a személlyel, akit meglátogatnak.

A koronavírus-járvány továbbra is fennáll és a megbetegedések száma növekszik a közösségben. Lehetséges, hogy ismételten alkalmaznunk kell a távolságtartásra vonatkozó korlátozásokat és szüneteltetnünk a látogatásokat, ha a vírus elterjed a börtönben.

További információk

Szívesen veszek részt a tesztelésben. Mit kell tennem?

A tesztet az otthonában kell elvégeznie a látogatás napján és a negatív teszteredményről bizonyítékot kell hoznia magával - ez lehet egy e-mail vagy szöveges üzenet, melyet az NHS küld az eredményről. A helyi gyógyszertárakban kérhet tesztcsomagot vagy használhat bármilyen tesztet, amit más típusú tesztelés során kaphat, például a munkahelyén vagy a gyermekek iskolájában.

Kötelező a tesztet elvégeznem?

Nem, a tesztelés önkéntes, és tudjuk, hogy néhányan nem állnak még készen arra, hogy sok emberrel lépjenek kapcsolatba.

Ha nem végzi el a tesztet, akkor is beléphet a börtönbe, viszont nem lesz lehetősége fizikai érintkezésre azzal a személlyel, akit meglátogat.

A teszt elvégzése segít minket abban, hogy a koronavírus elterjedését megakadályozzuk a börtönben. Ha a vírus elterjedne a börtönben, akkor ismételten szigorítanunk kellene a rezsimszabályokat, amit szeretnénk elkerülni, amennyiben lehetséges. A teszt elvégzésével Ön a szerettei és a börtönközösség védelméhez járul hozzá - köszönjük.

Csak akkor nem kell tesztelnie, ha az elmúlt 14 napban pozitív lett az eredménye egy PCR (laboratóriumi) teszt elvégzése után. Nem kell ilyen esetben tesztelnie, mert fals pozitív lehet az eredmény. Ez eltér a jelenlegi közösségi iránymutatástól, mely 90 napra vonatkozik.

Mi történik akkor, ha pozitív a teszteredményem?

A látogatását ilyen esetben el kell halasztani és egy PCR (laboratóriumi) tesztet kell csináltatnia a közösségben, hogy az eredményt megerősítse.

A történtekről értesítjük a személyt, akit meglátogatott volna és tájékoztatjuk arról, hogy a látogatásra új időpont kérhető a szokásos foglalási folyamat használatával. Az ilyen eset nem számít látogatásnak a fogvatartott látogatásokra vonatkozó kerete szempontjából. Ugyanez történik, ha azon személy teszteredménye lesz pozitív, akit meglátogatni szándékozott.

Tisztában vagyunk azzal, hogy a látogatás elmaradása kiábrándító lehet, de a börtönbe bekerülhető potenciális megbetegedések azonosításával a vírus elterjedését akadályozhatjuk meg és az emberek biztonságát biztosíthatjuk.

A gyermekeimnek is részt kell venniük a tesztelésben?

A 11 évesnél fiatalabb gyermekeknek nem kell részt venniük a tesztelésben és teszt nélkül is érintkezhetnek a személlyel, akit meglátogatnak. Ez minden börtönre érvényes, nemcsak a kísérlet helyszíneire.

A középiskolás gyermekeknek felajánlják a tesztet a közösségi tesztelés keretében. Ez önkéntes és akkor is részt vehetnek a látogatáson, ha nem kérnek tesztet, viszont teszt nélkül nem érintkezhetnek azzal a személlyel, akit meglátogatnak.

Továbbra is követnem kell a távolságtartásra vonatkozó szabályokat a börtönben?

Bár találkozhat azzal a személlyel, akit meglátogat, a látogatás során továbbra is követnie kell a koronavírus elterjedésének megakadályozását célzó szabályokat. A szabályok közé tartozik a távolságtartás másoktól (a látogatott személyen kívül), illetve a maszk viselése is.